open-index/open-wikipedia-markdown huggingface dataset:
Piedmont (Kalifornia)

**Piedmont** on pieni ja varakas kaupunki Alamedan piirikunnassa Kaliforniassa Yhdysvalloissa. Se kuuluu San Franciscon metropolialueeseen ja on kokonaan Oaklandin kaupungin ympäröimä. Piedmontin asukasluku oli vuoden 2019 arvion mukaan 11&nbsp;135. Vuoden 2010 väestönlaskennan mukaan asukasluku oli 10&nbsp;667, ja kaupungin pinta-ala on noin 4,4 neliökilometriä.

Kaupungin asukkaat ovat pääosin valkoisia (71,7&nbsp;%) ja aasialaisia (16,9&nbsp;%). Piedmontin kotitalouksien mediaanitulot olivat vuosina 2014–2018 noin 210&nbsp;900 dollaria, kun koko osavaltion tasolla sama luku oli noin 71&nbsp;200 dollaria. Kaupungin asukkaista 2,7 prosenttia asui köyhyysrajan alapuolella, kun vastaava luku koko osavaltion tasolla oli 12,8 prosenttia.

Piedmont listattiin vuonna 2007 CNN Money Magazinen 25:n parhaiten tienaavan kaupungin joukkoon. Forbes nimesi kaupungin samana vuonna Yhdysvaltojen parhaaksi asuinpaikaksi.

## Lähteet

## Aiheesta muualla
Osmo Karjalainen

**Osmo Karjalainen** (2. helmikuuta 1940 Ii – 5. huhtikuuta 2013 Kuusamo) oli suomalainen hiihtäjä. 

Karjalainen sijoittui Sapporon 1972 talviolympialaisissa 4&nbsp;×&nbsp;10 kilometrin viestissä viidenneksi ja 15 kilometrin henkilökohtaisella matkalla kymmenenneksi sekä keskeytti 30 kilometrillä. Ylä-Tatran MM-kilpailuissa 1970 hän sijoittui viestissä seitsemänneksi ja 15 kilometrillä 14:nneksi. Falunin MM-kilpailuissa 1974 hän oli viestissä neljäs ja 15 kilometrillä 13:s.

”Osku” Karjalainen edusti seuratasolla Kuusamon Erä-Veikkoja, jonka joukkueessa hän voitti 4&nbsp;×&nbsp;10 kilometrin viestissä Suomen-mestaruuden vuosina 1967–1973 ja 1975–1976. Henkilökohtaisen Suomen-mestaruuden hän voitti 15 kilometrillä vuosina 1969 ja 1971 sekä 30 kilometrillä vuosina 1971 ja 1972. Muita mainittavia voittoja hän saavutti Harrachovin 15 kilometrillä vuonna 1964, Puijon 15 kilometrillä vuosina 1966 ja 1970, Salpausselän ja Rukan 15 kilometrillä vuonna 1970, Holmenkollenin 15 kilometrillä vuonna 1971 sekä Ounasvaaran 15 kilometrillä vuonna 1972.

Osmo Karjalaisen veli Unto Karjalainen kuului Kuusamon Erä-Veikkojen SM-kultaa voittaneeseen viestijoukkueeseen vuosina 1967 ja 1968.

## Lähteet
* 

### Viitteet
Manne Liimatainen

**Manne Matti Liimatainen** (31. maaliskuuta 1943 Kannonkoski – 1. helmikuuta 2026 Kuusamo) oli suomalainen maastohiihtäjä.

Liimatainen sijoittui Sapporon 1972 talviolympialaisissa 15 kilometrin hiihdossa 35:nneksi. Hän edusti seuratasolla aluksi Kannonkosken Kihoa ja sittemmin Kuusamon Erä-Veikkoja, jonka joukkueessa hän voitti 4&nbsp;×&nbsp;10 kilometrin viestissä Suomen-mestaruuden vuosina 1970–1973 ja 1975. Henkilökohtaisen SM-hopean hän saavutti 50 kilometrillä vuonna 1971. Hän voitti Puijon 30 kilometrin kilpailun vuonna 1967 ja sijoittui kolmanneksi Salpausselän 50 kilometrillä vuonna 1972.

Ammatiltaan Manne Liimatainen oli rajavartija.

## Lähteet
* 

### Viitteet
Raimo Lehtinen (hiihtäjä)

**Raimo Kalevi Lehtinen** (s. 27. helmikuuta 1946 Kauhava) on 1970-luvulla menestynyt suomalainen hiihtäjä.

Lehtinen edusti Suomea Sapporon 1972 talviolympialaisissa, joissa hän keskeytti 30 kilometrin hiihdossa. Ylä-Tatran MM-kilpailuissa 1970 hän sijoittui viestissä seitsemänneksi ja 30 kilometrillä sijalle 14. Falunin MM-kilpailuissa 1974 hän oli viestissä neljäs, 30 kilometrillä seitsemäs ja 50 kilometrillä 24:s.

"Rami" Lehtinen edusti seuratasolla Leppävirran Viriä, Pateniemen Urheilijoita ja Oulujoen Kiekkoa. Hän voitti Suomen-mestaruuden 30 kilometrillä vuonna 1969 sekä saavutti SM-hopeaa 30 kilometrillä vuonna 1972 ja 15 kilometrillä vuonna 1973 sekä SM-pronssia 30 kilometrillä vuonna 1973 ja 15 kilometrillä vuonna 1974. Hän voitti kansainvälisen sotilasurheiluliiton (CISM) mestaruuden partiohiihdossa vuosina 1970 ja 1971 sekä viestissä vuonna 1971.

Raimo Lehtisen puoliso Riitta Lehtinen (o.s. Nyyssönen) voitti viestihiihdossa kaksi Suomen-mestaruutta.

## Lähteet

*
International Island Games Association

**International Island Games Association** eli **IGA** on järjestö, jonka päätehtävä on hallinnoida Island Games -nimistä tapahtumaa, johon osallistuu useita saaria sekä Euroopasta että muilta hallintoalueilta. IGA toimii yhteistyössä jäseniensä kanssa sekä sponsoroi kisoja. IGA tutkii, mitkä saaret täyttävät sen vaatimukset. Edelleenkään vuoden 2005 jälkeen, jolloin Menorca liittyi, ei ole uusia jäseniä tullut.

## Jäsenet

Nykyiset IGAn jäsenet ovat:

*
*
* (*Ynys Môn*)
*
*
*
*
*
*

*
*
*
*
*
*
*
*

*
*
*
*
*
*
*
*
Ukrainan presidentinvaalit 2010

**Ukrainan vuoden 2010 presidentinvaalien** ensimmäinen kierros järjestettiin 17. tammikuuta  ja toinen kierros 7. helmikuuta 2010 . Vaalien toisella kierroksella vastakkain olivat Alueiden puolueen Viktor Janukovytš ja pääministeri Julija Tymošenko. Toisen kierroksen äänistä Janukovytš sai 48,95 % ja Tymošenko 45,47 %.  Janukovytš on julistautunut vaalien voittajaksi, mutta Tymošenko ei ole tunnustanut tappiotaan.  Vaalit olivat järjestyksessään viidennet Ukrainan Neuvostoliitosta itsenäistymisen jälkeen.

## Taustaa
Ukrainan presidentti valitaan suoralla kansanvaalilla viiden vuoden välein. Jos kukaan ehdokkaista ei saa ensimmäisellä kierroksella yli puolta äänistä, järjestetään kahden eniten ääniä saanen kesken toinen kierros.

Ehdokkaaksi haluavan täytyy olla yli 35-vuotias Ukrainan kansalainen, joka on asunut Ukrainassa vähintään 10 vuotta ja osaa puhua ukrainaa sujuvasti. 

## Ensimmäinen kierros
Ensimmäinen kierros järjestettiin 17. tammikuuta.

**Viiden eniten ääniä saaneen ehdokkaan kannatus alueittain ensimmäisellä kierroksella**



## Toinen kierros
Vaalien toinen kierros järjestettiin sunnuntaina 7. helmikuuta. Tiistaihin 9. helmikuuta mennessä äänistä oli laskettu 99,94 %.  Janukovytš julistautui vaalien voittajaksi ja vaati Tymošenkon eroavan pääministerin tehtävistä, mutta Tymošenko ei ole tunnustanut tappiotaan ja väittää vaaleja vilpillisiksi.  13. helmikuuta Tymošenko ilmoitti vievänsä vaalitulokset oikeuteen, vaikka kansainväliset vaalitarkkailijat ovat kiitelleet vaaleja avoimiksi ja rehellisiksi.  Ukrainan keskuvaalilautakunta vahvisti Janykovytšin voiton 14. helmikuuta. 
 
**Ehdokkaat**


Kuva:Yanukovich.jpg | Viktor JanukovytšAlueiden puolue
Kuva:Julia Tymoshenko 2008.png | Julija TymošenkoJulijan ryhmittymä


## Vaaliteemat
Vaalien tärkeimmiksi kysymyksiksi nousivat: 

*talous 
*terveydenhuolto
*asuminen
*Ukrainan mahdollinen Nato-jäsenyys tai jäsenyys Kollektiivisessa turvallisuusjärjestössä 
*Ukrainan ja Venäjän suhteet     
*Perustuslakiuudistus
*Jalkapallon Euroopan-mestaruuskilpailut 2012
*venäjän kielen asema

## Katso myös

*Ukrainan presidentinvaalit 2004

## Lähteet

## Aiheesta muualla

*Kyiv Post
Luettelo Euroopan unionin toimintakieltoon asettamista lentoyhtiöistä

Tämä on **luettelo [[Euroopan unioni]]n toimintakieltoon asettamista lentoyhtiöistä** eli niin sanottu **lentoyhtiöiden musta lista**. Euroopan unionin päätöksellä jokin lentoyhtiö saatetaan asettaa toimintakieltoon Euroopassa turvallisuuslaiminlyöntien vuoksi. EU saattaa myös rajoittaa joidenkin yhtiöiden toimintaa Euroopassa.

## Lentoyhtiöiden musta lista
Seuraavien yhtiöiden toimintaa on rajoitettu tai niiden toiminta on kielletty Euroopassa.

### Afghanistan
* Ariana Afghan Airlines (poikkeuksena yksi Ranskaan rekisteröity kone)
* Kaikki lentoyhtiöt tästä maasta.

### Angola
* Aerojet
* Air26
* Air Gemini
* Air Gicango
* Air Jet
* Air Nave
* Alada
* Angola Air Services
* Diexim
* Gira Globo
* Heliang
* Mavewa
* Rui & Conceicao
* Sonair

### Armenia

* Kaikki lentoyhtiöt tästä maasta.

### Benin
* Aero Benin
* Africa Airways
* Alafia Jet 
* Benin Golf Air
* Benin Littoral Airways
* Cotair
* Royal Air
* Trans Air

### Djibouti

* Kaikki lentoyhtiöt tästä maasta.

### Eritrea

* Kaikki lentoyhtiöt tästä maasta.

### Gabon
* Air Services
* Air Tourist
* Nationale Et Regionale Transport
* Nouvelle Air Affaires Gabon 
* Scd Aviation
* Sky Gabon
* Solenta Aviation Gabon

### Irak

* Fly Baghdad
* Iraqi Airways

### Iran

* Aseman Airlines

### Kambodža
* Siem Reap Airways International

### Kazakstan
* Air Company Kokshetau
* Atma Airlines
* Berkut Air/Bek Air
* East Wing
* Sayat Air 
* Starline KZ

### Kirgisia

* Kaikki lentoyhtiöt tästä maasta.

### Kongon demokraattinen tasavalta
* Kaikki lentoyhtiöt tästä maasta.

### Kongon Tasavalta

* Kaikki lentoyhtiöt tästä maasta.

### Liberia

* Kaikki lentoyhtiöt tästä maasta.

### Libya

* Kaikki lentoyhtiöt tästä maasta.

### Nepal

* Kaikki lentoyhtiöt tästä maasta.

### Pohjois-Korea
* Air Koryo

### Päiväntasaaja Guinea
* Kaikki lentoyhtiöt tästä maasta.

### Ruanda
* Silverback Cargo Freighters

### Sierra Leone
* Kaikki lentoyhtiöt tästä maasta.

### Sudan
* Kaikki lentoyhtiöt tästä maasta.

### Suriname

* Blue Wing Airlines

### Swazimaa
* Aero Africa
* Jet Africa Swaziland
* Royal Swazi National Airways Corporation 
* Scan Air Charter
* Swazi Express Airways
* Swaziland Airlink

### Ukraina

* Volare Airlines  

### Venezuela

* Avior Airlines 

### Venäjä

* Aeroflot Russian Airlines 

* Aurora Airlines
* Alrosa Air
* Aviastar-TU
* Ifly
* Iraero 
* Izhavia 
* JSC Yamal Airlines 
* Nordstar Airlines
* Nordwind Airlines
* Pobeda Airlines 
* Rossiya Airlines
* Rusjet
* Rusline
* Siberia Airlines 
* Skol Airline
* Smartavia Airlines 
* Ural Airlines
* UTair Aviation 
* UVT Aero
* Yakutia Airlines 

### Zimbabwe

* Air Zimbabwe

## Lähteet
Justin York

**Justin Michael York** (s. 26. marraskuuta 1982 Los Angeles, Kalifornia) on yhdysvaltalainen kitaristi. Hän on soittanut kiertuejäsenenä kristillistä pop-punkia soittavassa Relient K -yhtyeessä ja rockyhtye Paramoressa. Hän on Paramoren kitaristin, Taylor Yorkin, veli.

## Elämä
Ollessaan 5-vuotias York muutti perheineen Nashvilleen, Tennesseehen missä hän varttui musiikillisesti lahjakkaassa kristillisessä perheessä. Hänen isänsä Peter York, taitava kitaristi, opetti Justinille kitaran soittoa.

## Ura

Vuonna 2001, ollessaan 19-vuotias, York liittyi kristillistä rockia soittavaan yhtyeeseen Tait, mutta jätti yhtyeen vuonna 2006. Alkuvuodesta 2007 hän tuotti levyn Over Ashes -nimiselle yhtyeelle. Hän on soittanut kitaraa myös Paul Alanille, Sammy Wardille, Steven Curtis Chapmanille, Joy Williamsille ja Rebecca St. Jamesille.

Yorkilla on myös sivuprojekti nimeltään Cecil Adora, johon kuuluvat myös Ryan Clark ja Van Beasley. Kesäkuusta 2008 lähtien projekti on kuitenkin ollut tauolla.

Relient K ja Jury & The Saints toimivat Paramoren lämmittelijöinä yhtyeen Australia/Uusi-Seelanti-kiertueellaan syksyllä 2010, jolloin York soitti kitaraa kiertuejäsenenä Relient K:ssa.

Vuodesta 2011 lähtien York on soittanut kiertuejäsenenä Paramoren kiertueilla yhtyeen jättäneen kitaristin, Josh Farron, tilalla.

Yorkin soittoa kuultiin myös suomalaisen Sannin vuonna 2019 julkaistulla kappaleella ”Rokkenroll-elämää”.

## Lähteet
Island Games

**Island Games** on International Island Games Associationin joka toinen vuosi järjestämä kesäurheilutapahtuma, joka ottaa mallia olympialaisista.

## Historia

Island Games järjestettiin ensi kerran vuonna 1985 Mansaarella, osana saaren kansainvälistä urheiluvuotta. Ensimmäisissä kisoissa mukana oli 15 maata sekä 600 urheilijaa ja toimitsijaa. Kisat on siitä lähtien järjestetty kahden vuoden välein.

## Kisat

## Lajit

Kisojen pitävät valitsevat lajeikseen 12–14 seuraavista lajeista:

* Ammunta
* Golf
* Jalkapallo
* Jousiammunta
* Judo
* Koripallo

* Lentopallo
* Nurmikeilailu
* Purjehdus
* Pyöräily
* Pöytätennis
* Squash

* Sulkapallo
* Uinti
* Tennis
* Triathlon
* Voimistelu 
* Yleisurheilu

## Mitalitaulukko
Pahaputket

**Pahaputket** (*Oenanthe*) on suku sarjakukkaiskasvien heimossa. Siihen kuuluu 40 lajia, joita esiintyy Euroopasta Australiaan. Pahaputket ovat useimmiten myrkyllisiä, sillä ne sisältävät polyasetyleenihiilivetyjä.  Pahaputkien tieteellinen nimi *Oenanthe* on homonyymi kivitaskujen lintusuvun kanssa.

Pahaputket ovat märillä paikoilla tavattavia melko kookkaita ruohoja. Juuriin on usein kehittynyt mukuloita. Lehdet ovat hienoliuskaiset ja moneen kertaan parilehdykkäiset. Kukintona on pienikukkainen kerrannaissarja.

## Pahaputkilajeja
Lajit Pohjoismaissa:
* Liejupahaputki eli pahaputki (*Oenanthe aquatica*)
* Pulleapahaputki (*Oenanthe fistulosa*)
* Jokipahaputki (*Oenanthe fluviatilis*)
* Kaitapahaputki (*Oenanthe lachenalii*)

Suomessa kasvaa harvinaisena luonnonvaraisena yksi pahaputkilaji: liejupahaputki. Etelä-Skandinaviassa, Etelä-Ruotsissa ja Tanskassa kasvaa myös kolme muuta lajia: pulleapahaputki, jokipahaputki ja kaitapahaputki.

Lajeja muualla:
* *Oenanthe crocata* – viuhkapahaputki
* *Oenanthe pimpinelloides* – vuoripahaputki
* *Oenanthe pteridifolia* (tai *Oenanthe divaricata*) – madeiranpahaputki

## Lähteet
* 

### Viitteet

## Aiheesta muualla
* Suomen Lajitietokeskus: Pahaputket (''Oenanthe'')
* Finto: Kassu – Kasvien suomenkieliset nimet: Pahaputket (''Oenanthe'')
* ITIS: ''Oenanthe'' 
* United States Department of Agriculture (USDA): ''Oenanthe'' 
* Flora of China: ''Oenanthe''
Marcelino Iglesias Ricou

**Marcelino Iglesias Ricou** (s. 16. huhtikuuta 1951 Bonansa, Espanja) on espanjalainen poliitikko. Hän on toiminut Aragonian aluehallituksen puheenjohtajana vuodesta 1999 lähtien vuoteen 2011 asti, ja edustaa sosialistista työväenpuoluetta. Aikaisemmin Iglesias on ollut Bonansan pormestari vuosina 1985–1997.
Derick Brassard

**Derick Brassard** (s. 22. syyskuuta 1987 Hull, Québec) on kanadalainen jääkiekkoilija, vasenkätisellä mailalla pelaava keskushyökkääjä, joka edustaa NLA-seura Geneve-Servetteä. Brassard on kanadanranskalainen.

## Ura

Brassard aloitti QMJHL-junioriliigan Drummondville Voltigeursissa kesken kauden 2003–2004. Seuraavalla kaudella hänestä tuli joukkueen avainpelaaja ja hänet palkittiin sarjan vuoden tulokkaana. Brassard valittiin myös Kanadan alle 18-vuotiaiden maajoukkueeseen. Kaudella 2005–2006 Brassard oli joukkueensa paras pelaaja, ja hänet palkittiin Mike Bossy Trophylla sekä valittiin QMJHL:n ykköstähdistökentälliseen. Columbus Blue Jackets varasi Brassardin kauden jälkeen . Kausi 2006–2007 katkesi olkapäävammaan, joka häiritsi pelaamista vielä seuraavalla kaudellakin.

Kaudeksi  Brassard teki sopimuksen Columbuksen kanssa, ja pelasi sekä edustuksessa että farmissa Syracuse Crunchissa minkä olkapäänsä kanssa pystyi. Kaudella  Brassard teki läpimurtonsa NHL:ään ja vakiinnutti paikkansa Columbuksen kokoonpanossa. Brassard pystyi pelaamaan vain 31 ottelua runkosarjassa, sillä loukkasi jälleen olkapäänsä tapellessaan James Nealin kanssa. Kausi  oli Brassardin ensimmäinen terve kausi ammattilaisena. Hän pelasi 79 ottelua tehden yhdeksän maalia ja 27 syöttöpistettä. Kausina 2010–2011 ja 2011–2012 hän teki molempina yli 40 tehopistettä.

NHL-kauden 2012–2013 alku lykkääntyi työsulun vuoksi, jonka aikana Brassard pelasi kuusi ottelua Itävallan liigan EC Red Bull Salzburgissa. Huhtikuussa 2013 hän siirtyi juuri ennen siirtotakarajaa New York Rangersiin pelaajakaupassa, jossa Rangers sai hänen lisäkseen hyökkääjä Derek Dorsettin, puolustaja John Mooren ja kuudennen kierroksen varausvuoron . Blue Jacketsiin siirtyivät hyökkääjä Marián Gáborík sekä puolustajat Blake Parlett ja Steven Delisle. Brassard pelasi ensimmäisen ottelunsa uudessa joukkueessaan, ottelun Pittsburgh Penguinsia vastaan, vain tunteja siirron jälkeen ja teki siinä neljä tehopistettä, maalin ja kolme syöttöpistettä. Uransa ensimmäisissä playoff -peleissä Brassard oli joukkueensa paras pistemies tehoilla 2+10=12.

Brassard kertoo kauden lopussa tehdyssä haastattelussa, että vaihto Blue Jacketsista Rangersiin auttoi häntä nauttimaan taas jääkiekosta, kun viime pelit Blue Jacketsissa olivat hänelle vaikeita. Brassard pelasi kolme kokonaista kautta New Yorkissa. Kesällä 2016 Brassard kaupattiin Ottawa Senatorsiin vaihdossa Mika Zibanejadiin.

Keväällä 2018 Ottawa kauppasi Brassardin Pittsburgh Penguinsiin yhdessä Vincent Dunnin kanssa vaihdossa Ian Coleen ja Filip Gustavssoniin.

Elokuussa 2021 Brassard teki Philadelphia Flyersin kanssa yksivuotisen ja 825 000 dollarin arvoisen sopimuksen.

Maaliskuussa 2022 Flyers kauppasi Brassardin Edmonton Oilersiin.

## Tilastot

## Lähteet
Teuvo Hatunen

**Teuvo Juhani Hatunen** (20. elokuuta 1944 Haapavesi – 15. joulukuuta 2010 Ylitornio) oli suomalainen hiihtäjä.

Hatunen sijoittui Sapporon 1972 talviolympialaisissa 30 kilometrillä 22:nneksi ja 50 kilometrillä 32:nneksi. Ylä-Tatran MM-kilpailuissa 1970 hän sijoittui viestissä seitsemänneksi ja 50 kilometrillä 12:nneksi.

"Teukka" Hatunen edusti seuratasolla Haapaveden Urheilijoita ja Ounasvaaran Hiihtoseuraa. Hän voitti Suomen-mestaruuden 50 kilometrillä vuonna 1969. Hän saavutti SM-hopeaa 30 ja 50 kilometrillä vuonna 1970 sekä SM-pronssia 50 kilometrillä vuonna 1971 ja 30 kilometrillä vuonna 1972. Hän voitti Salpausselän kisojen 50 kilometrin kilpailun vuonna 1970. Puijon hiihdoissa hän sijoittui toiseksi 15 ja 30 kilometrillä vuonna 1971, ja Ounasvaaran kisoissa hän oli 15 kilometrillä kolmas vuonna 1967. Hän voitti sotilaiden maailmanmestaruuden partiohiihdossa vuosina 1968 ja 1971, 4&nbsp;×&nbsp;10 kilometrin viestihiihdossa vuonna 1968 sekä ampumahiihtoviestissä vuonna 1971.

## Lähteet
* 

### Viitteet
Papin perhe

**Papin perhe** on Minna Canthin vuonna 1891 kirjoittama näytelmä, jossa kuvataan suomalaisen perheen elämää 1800-luvulla. Perheen isä on paikkakunnalla arvostettu pappi, ja muutoinkin perheen asiat ovat kunnossa. Ongelmia syntyy, kun perheen lapset eivät haluakaan elää samoin kuin vanhempansa. Poika Jussi on kiinnostunut uudesta poliittisesta radikalismista ja tytär Maiju kannattaa naisten itsenäistymispyrkimyksiä. Tällaiset ajatukset ovat ristiriidassa vanhoillisen pastorin näkemysten kanssa. 

*Papin perhe* on yksi suomalaisen näytelmäkirjallisuuden klassikoista. Teatterin esitystietokannan mukaan sitä on esitetty 58 eri otteeseen Suomen ammattiteattereissa. Suomen Kansallisteatterissa sitä on esitetty vuosina 1919, 1924, 1942, 1963 ja 2005. Turun kaupunginteatterin versiosta vuonna 1962 on tehty myös televisiotaltiointi. 

## Lähteet

## Aiheesta muualla
* Kirjasampo.fi: Papin perhe
Thomas Enqvist

**Thomas Enqvist** (s. 13. maaliskuuta 1974 Tukholma) on entinen ruotsalainen tennispelaaja. Parhaimmillaan hän sijoittui ATP-maailmanlistalla neljänneksi marraskuussa 1999.

Australian avoimissa 1999 Enqvist pääsi loppuotteluun voitettuaan välierissä Nicolás Lapentin. Loppuottelussa hän hävisi Jevgeni Kafelnikoville. Uransa aikana hän voitti 19 ATP-turnausta kaksinpelissä mukaan lukien kolme Masters-turnausta: Pariisi (1996), Stuttgart (1999) ja Cincinnati (2000).

Davis Cupissa Enqvist edusti Ruotsia 15 maaottelussa vuosina 1995–2004. Hän pelasi vuoden 1996 Davis Cupin loppuottelussa ja voitti molemmat kaksinpelinsä. Ruotsi kuitenkin hävisi loppuottelun Ranskalle hävittyään kolme muuta ottelua.

## Lähteet
* 
### Viitteet
Autentikaattori

**Autentikaattori** eli **varmennelaite** (joskus myös **tunnuslukulaite**, **digipassi** tai **avain-tokeni**) on pieni laite, jonka avulla tietokonesovelluksen käyttäjä voi todistaa henkillöllisyytensä.

Se mahdollistaa salasanan ja käyttäjätunnuksen yhdistelmää varmemman turvallisuuden. 

Laitteessa on yleensä sarja numeroita, jotka vaihtuvat tietyn ajan välein, ja käyttäjä syöttää numerosarjan sisäänkirjautumisen yhteydessä.

Erillisen autentikaattorilaitteen lisäksi markkinoilla on useita erilaisia mobiilisovelluksia, jotka toimivat samalla tavalla: näyttävät säännöllisesti vaihtuvia numerosarjoja. Nykyisin mobiililsovellukset ovat selvästi suositumpia kuin erilliset laitteet.

## Lähteet
Kalastajatorpanajo

**Kalastajatorpanajo** (ruotsiksi Fiskartorpsloppet) oli Helsingissä ajettu autokilpailu. Siellä ajettiin 31. lokakuuta 1937 Grand Prix -kilpailu. Kilpailu ei kuulunut Grand Prix -kauden 1937 EM-kalenteriin, joten kilpailusta ei jaettu pisteitä. Kalastajatorpanajossa ajoi vain suomalaisia ja ruotsalaisia kuljettajia. Voiton vei suomalainen Karl Ebb, joka ajoi Mercedes-Benz SSK -autoa.

## Katso myös
*Kalastajatorppa

## Lähteet
Island Games 2007

**Island Games 2007** oli 12. kerta, kun Island Games -kilpailu järjestettiin. Kisat olivat ensimmäistä kertaa Ródoksella, Kreikassa. Osallistuvia joukkueita oli 25, ja urheilijoita noin 3&nbsp;000. Urheilumuotoja oli ohjelmassa 14. Kisat pidettiin 30. kesäkuuta – 6. heinäkuuta 2007. Kisojen menestynein oli Jersey, ja kisaisäntä Ródos oli toinen. Sijalle kolme pääsi Färsaaret.

## Mitalitaulukko

## Lajit

* Ammunta
* Golf
* Jalkapallo
* Jousiammunta

* Judo
* Koripallo
* Lentopallo
* Purjehdus
* Pyöräily

* Pöytätennis
* Uinti
* Tennis
* Triathlon
* Yleisurheilu

## Lähteet
Sonic the Hedgehog 4: Episode I

**Sonic the Hedgehog: Episode I** on Segan Sonic the Hedgehog -pelisarjaan kuuluva episodinen tasohyppelypeli. Peli julkaistiin ladattavaksi Xbox Live-, WiiWare- ja PlayStation Network -palveluihin syksyllä 2010. Peli on jatkoa Segan ja Sonic Teamin alkuperäisille Sega Mega Driven peleille ja jatkaa *[[Sonic & Knuckles]]* -pelin tarinaa. Joulukuussa 2011 ilmoitettiin teaser-videon kautta toisen episodin olevan työn alla. Toinen osa, *[[Sonic the Hedgehog 4: Episode II]]*, julkaistiin toukokuussa 2012.

## Juoni

Tuhottuaan tri Eggmanin Death Egg -avaruusaluksen Sonic jättää ystävänsä Tailsin ja Knucklesin lähtien seikkailemaan yksin uusille alueille. Tri Eggmanin suunnitelmana on käyttää vanhoja ja parhaita bandik-robotteja maailmanvalloituksessaan.

## Pelaaminen
Ensimmäisessä osassa voi pelata vain Sonicilla. Sonicin uutena kykynä on hakeutuva Homing Attack (ensiesiintyminen *[[Sonic Adventure]]* -pelissä), vanhojen kierimisen, Spin Dashin ja hyppyhyökkäyksen lisäksi. Pelissä tuttuun tyyliin on suoritettava taso loppuun 10 minuutissa. Sonic on voittamaton niin kauan kuin hänellä on vähintään yksi sormus (mutta tämä ei suojaa Sonicia kaikilta vaaroilta). Lisäksi pelissä on tuttuun tapaan monitoreja, jotka sisältävät muun muassa kymmenen sormusta, suojakentän, lisäelämän sekä kuolemattomuuden hetkeksi aikaa. Pelissä nähdään paranneltuja versioita Badnik-roboteista.

Ensimmäinen osa sisältää neljä tasoa, joista jokaisessa on kolme näytöstä (act) ja pomotaistelu. Pelin erikoistasot (engl. Special Stage) vastaavat *[[Sonic the Hedgehog (Mega Drive)|Sonic the Hedgehog]]* -pelissä olevia, ja Wii- ja PlayStation 3 -versiot hyödyntävät pelissä liikkeentunnistusta. Seitsemästä erikoistasosta on löydettävä Kaaossmaragdit selviämällä sokkelon läpi ennen aikarajan loppumista sekä varottava koskemasta huutomerkki-palloihin, sen koskettaminen poistaa sinut Special Stagesta (kuten myös Kaaossmaragdin saaminen). Saatuasi haltuusi kaikki 7 Kaaossmaragdia Sonic voi muuttua Super Soniciksi normaaleissa tasoissa.

## Lähteet

## Aiheesta muualla
* Pelin kotisivu  
* Sonic Retro
Bermersheim vor der Höhe

**Bermersheim vor der Höhe** on paikkakunta Saksassa Rheinland-Pfalzin osavaltiossa Alzey-Wormsin piirikunnassa. Sen väkiluku on 401 (2010). Se sijaitsee Saksan tärkeimmällä viininviljelyalueella Rheinhessenissä. Ensimmäinen kirjallinen maininta Bermersheim vor der Höhestä on vuodelta 768 Lorschin luostarin kiinteistökaupan yhteydessä.

Bermersheim vor der Höhessä on Hildegard Bingeniläisen kastekirkko.

## Pormestarit
* Volker Herberg (–2004)
* Werner Wagner (2004–)

## Lähteet

## Aiheesta muualla
Kabulin kansainvälinen lentoasema

**Kabulin kansainvälinen lentoasema** (paštuksi د حامد کرزي نړيوال هوايي ډګر‎, dariksi میدان هوائی بین المللی حامدکرزی)  on 16 kilometrin päässä Kabulin kaupungin keskustasta sijaitseva kansainvälinen lentoasema, joka toimii muun muassa maan kansallisen lentoyhtiön, Ariana Afghan Airlinesin solmukohtana. Lentoasemalla on yksi 3 500 metriä pitkä ja 50 metriä leveä asfalttipäällysteinen kiitotie.

Lentoasema tunnettiin aikaisemmin nimillä **Khwaja Rawašin kansainvälinen lentoasema** ja **Hamid Karzain kansainvälinen lentoasema**. Nykyisen nimensä kenttä sai Talibanin otettua vallan Afganistanissa elokuussa 2021.

## Historia
Kabulin lentoaseman rakennustyöt valmistuivat vuonna 1960. Rakennuttamisen rahoitti Neuvostoliitto. Neuvostoliiton hyökätessä Afganistaniin vuonna 1979 neuvostojoukot valtasivat lentokentän hieman ennen joukkojen rajanylitystä Afganistaniin.

Lentoaseman nykyinen uudempi terminaali rakennettiin vuosina 2005–2009 Japanin taloudellisella tuella. Asemaa oli vuonna 2012 tarkoitus laajentaa edelleen Japanin tuella.

Taliban valtasi Kabulin elokuussa 2021. Lentokenttä täyttyi kaupungista pakenevista. Yhdysvaltain joukot ottivat hallintaansa kaupungin lentoaseman, jolta eri maat järjestivät evakuointilentoja. Viimeiset yhdysvaltalaisjoukot lähtivät Afganistanista Kabulin lentoasemalta 31. elokuuta 2021. Talibanin taistelijat ottivat lentoaseman haltuunsa yhdysvaltalaisten lähdettyä.

## Lentoyhtiöt ja kohteet

### Kotimaan liikenne

* Ariana Afghan Airlines - Herat, Kandahar, Mazar-i-Sharif
* Kam Air - Mašhad, Mazar-i-Sharif, Tarin Kowt
* Pamir Airways - Faizabad, Herat

### Kansainvälinen liikenne

* Ariana Afghan Airlines - Ankara, Delhi, Dubai, Frankfurt, Istanbul (Atatürk), Jedda, Moskova (Šeremetjevo), Teheran (Imaami Khomeini), Ürümqi
* Indian Airlines - Delhi
* Kam Air - Almaty, Delhi, Dubai, Dušanbe, Islamabad, Mašhad, Peshawar, Ürümqi
* Pakistan International Airlines - Islamabad, Peshawar
* Pamir Airways - Delhi, Dubai
* Safi Airways - Dubai, Doha (4. maaliskuuta alkaen) Frankfurt, Kuwait

### Rahtiliikenne

* DHL International Aviation ME - Bahrain, Sialkot
* Emirates SkyCargo - Dubai

## Lähteet

## Aiheesta muualla
*Afganistanin siviili-ilmailujärjestön tietosivu lentoasemasta
Clermont-Ferrandin lyhytelokuvajuhlat

**Clermont-Ferrandin lyhytelokuvajuhlat** on Keski-Ranskassa Clermont-Ferrandin kaupungissa vuosittain järjestettävä tapahtuma. 
Elokuvajuhlat alkoivat vuonna 1979, kun Clermont-Ferrandin yliopiston elokuvaseura järjesti lyhytelokuvaviikon. Tapahtuman herättämän suosion kannustamana seura
järjesti lyhytelokuvaviikot myös kahtena seuraavana vuonna.

Nykyisin Clermont-Ferrandin lyhytelokuvajuhlat on Ranskan toiseksi suurin elokuva-alan tapahtuma Cannesin elokuvajuhlien jälkeen. Vuonna 2010 festivaalilla vieraili  139 000 ihmistä.

## Kansallinen kilpailu
Vuonna 1982 festivaaliin tuli kilpailusarja, jossa palkintoja jaettiin ainoastaan ranskalaisille lyhytelokuville. Kansainvälistä tuotantoa esiteltiin erikoisnäytöksissä, jotka rakentuivat
erityisten teemojen, lajityyppien, maiden tai alueiden mukaan.

## Lyhytelokuvamarket
Vuonna 1986 järjestettiin ensimmäinen lyhytelokuvamarket. Tarkoituksena oli nostaa lyhytelokuvan asemaa kaupallisesti mielenkiintoisena tuotteena.
Marketista on muodostunut kohtauspaikka, jossa vierailevat eri maiden televisioyhtiöiden sisäänostajat, kansainväliset levittäjät ja kansallisten elokuvasäätiöiden ja instituuttien levitystoiminnasta vastaavat ihmiset. 
Marketin yhteydessä on mahdollista katsoa videoruuduilta kaikki festivaalille lähetetyt elokuvat, vaikka niitä ei olisikaan valittu kilpailusarjoihin.

## Kansainvälinen kilpailu
Kansainvälinen kilpailu järjestettiin ensimmäisen kerran vuonna 1988.

## Lab-kilpailu

Digitekniikan kehitys teki tarpeelliseksi avata festivaali myös videolle tuotetuille elokuville. Ensimmäinen Digital-kilpailusarja järjestettiin vuonna 2002 ja vuodesta 2004 kilpailusarjan nimi on ollut Lab. 
 
Nykyisin kaikissa kilpailusarjoissa on mahdollista nähdä sekä ammattimaisesti videolle, että filmille kuvattuja elokuvia. Kansainvälisen kilpailun keskittyessä perinteiseen elokuvakerrontaan, Lab-sarjassa voi nähdä kokeellisempaa elokuvaa.

## Clermont-Ferrandissa palkitut suomalaiset lyhytelokuvat

*2010: Hamy Ramezan: Viikko ennen vappua (Jury Mention Ada Solomon)
*2006: Kimmo Taavila: Mittari (Jury Mention)
*2003: Tuukka Hari: Telakka (Cinematography Award)
*1994: Perttu Leppä: Karavaani (Jury Mention)
*1990: Kari Paljakka: Dildo (Special Jury Prize) 

## Esityspaikat

*Salle Jean Cocteau (1420 paikkaa)
*Salle Boris Vian (324 paikkaa)
*Salle Georges Conchon (160 paikkaa)
*Amphi Gergovia (690 paikkaa)
*Amphi Michel-de-L'Hospital (380 paikkaa)
*Auditorium Genova (370 paikkaa)
*Salle des Frères Lumière (205 paikkaa)
*Ciné Jaude (384 paikkaa)
*Ciné Capitole (240 paikkaa)
*Cinéma Les Ambiances (90 paikkaa)
*Comedia (186 paikkaa)
*Petit Vélo (320 paikkaa)
*Ecole Supérieure d'Art (132 paikkaa)
*Cinéma Rio (176 paikkaa)
*Auditorium CRDP (270 paikkaa)

## Lähteet
Piet Hamberg

**Piet Hamberg** (s. 22. tammikuuta 1954 Winschoten) on hollantilainen jalkapallovalmentaja ja entinen jalkapalloilija. 

## Pelaajaura
Pelaajaurallaan Hamberg pelasi keskikentällä ja edusti pääosin kotimaansa seuroja NEC Nijmegenia, Wageningenia, Utrechtia ja Ajaxia. Hän kävi pelaamassa hetken aikaa myös sveitsissä Servettem joukkueessa. Hamberg joutui kuitenkin lopettamaan pelaajauransa 28-vuotiaana pitkään vaivanneen akillesjänne vamman vuoksi.

### Meriitit
*Alankomaiden mestaruus: 1982

## Valmentajaura
Hamberg aloitti valmentamisen 1990-luvun lopulla Saudi-Arabiassa toimiessaan Saudi-Arabian alle 20-vuotiaiden maajoukkueen päävalmentajana. Sitä ennen hän toimi vuodesta 1997 Grasshopperissa eri tehtävissä, kuten teknisenä johtajana. Myöhemmin Hamberg toimi kakkosjoukkueen apuvalmentajana. Sittemmin hän on valmentanut Libyassa ja arabiemiirikunnissa.

Vuonna 2006 Hamberg toimi kaksikuukautta Otto Pfisterin apuvalmentajana Togon maajoukkueessa. Molemmat jättivät tehtävänsä kesken kuullessaan ettei pelaajille maksettu lupaamia rahallisia palkkioita MM-kisoihin pääsystä. Kisojen alkaessa Pfister palasi takaisin Togon päävalmentajaksi, mutta Hamberg ei tehnyt samoin kertoen olevansa sanansa pitävä. Hän palasi lopulta takaisin Sveitsiin Grasshopperin kakkosjoukkueen apuvalmentajaksi. Myöhemmin Hamberg jätti seuran huhtikuussa 2007 ja siirtyi Liverpoolin jalkapalloakatemian tekniseksi johtajaksi kesäkuussa 2007. Hän johdatti muun muassa alle 18-vuotiaiden joukkueen nuorten cupin voittoon. Siitä huolimatta Liverpool ilmoitti 11. toukokuuta 2008 erottaneensa hollantilaisvalmentajan tehtävistään.

Joulukuussa 2009 Hamberg nimitettiin tunisialaisen ES Sahelin päävalmentajaksi. Pesti jäi kuitenkin lyhyeksi, sillä Hamberg sai potkut huhtikuun puolivälissä 2010 Étoilen hävittyä Club Africainille 3–0. 

### Meriitit
*Nuorten FA Cup: 2007

## Lähteet

## Aiheesta muualla
* Piet Hambergin profiili ES Sahelin sivustolla
Homelin lentoasema

**Homelin lentoasema** eli **Gomelin lentoasema**  on Valko-Venäjän toiseksi suurimman kaupungin Homelin (Gomel) kaupungin koillispuolella Homelin piirissä sijaitseva lentoasema. Kaupungin pohjoispuolelta sijaisevalle lentoasemalle on keskustasta noin kahdeksan kilometrin matka.

Asemalta lennettiin 22.2.2011 saakka niin kansallisia, kuin kansainvälisiä lentoja, muun muassa lomalentoja. Lentoasema toimi valkovenäläisen lentoyhtiö Gomelavian kotikenttänä. 22.2.2011 Gomelavian lennot kuitenkin loppuivat joksikin aikaa.

Liikenne on sittemmin käynnistynyt uudelleen. Nykyään Valko-Venäjän kansallinen lentoyhtiö Belavia liikennöi kentältä ainakin kesäisin Venäjän Kaliningradiin. Esimerkiksi vuonna 2013 tätä reittiä liikennöitiin aikataulun mukaan kesäkuun alusta lokakuun loppupuolelle kahdesti viikossa Bombardier CRJ-koneilla. 

Venäjän puolustusministeriön jakaman videon perusteella lentoasemaa on käytetty sotilaallisiin tarkoituksiin ainakin maaliskuussa 2022 (kuva).


Gomel Airport Bubin.jpg|Gomelin lentoasema-alue ilmasta nähtynä.
Russian MoD video screenshot showing a UAV taking off from the Gomel Airport runway 2022.jpg|Miehittämätön, aseistettu UAV nousemassa Homelin lentoasemalta maaliskuussa 2022. Kuvakaappaus Venäjän puolustusministeriön videolta. 


## Lähteet

## Aiheesta muualla

* Homelin lentoaseman & Gomelavian kotisivut  
* Belavia to analyze efficiency of domestic flights (26.6.2014)   (belta.by)
* kuvia lentokentästä  (gomeltrans.net) 
* Homelin lentoasemasta (azworlairports.com) 
* METAR lentosäähavainto ja TAF lentosääennuste Gomelin lentoasemalle (UMGG) 
* Valkovenäläinen sääennuste Homeliin (pogoda.by)
Strathcona County

**Strathcona County** on 85&nbsp;521 asukkaan (2008) kunta Kanadassa, Albertan provinssissa. Kunta sijaitsee Edmontonin kaupungin itäpuolella ja kuuluu sen metropolialueeseen. Kunnan suurin taajama on Sherwood Park jossa asuu yli puolet kunnan väestöstä, 59&nbsp;409 asukasta (2008).

## Historia

Alueen maasto muotoutui viimeisen jääkauden vetäydyttyä noin 12&nbsp;000 vuotta sitten, jätti jälkeensa Beaver Hills-kukkulat, lukuisia järviä, lampia ja jokia.

Dunneza intiaanien tiedetään muuttaneen alueelle 1700-luvun alkupuolella. Pian tämän alueelle saapuivat myös cree intiaanit etsiessään parempia turkisten metsästysmaita. Vuonna 1795 kaksi kilpailevaan turkiskauppa yhtiötä perustivat tukikohtansa alueelle, ensimmäisenä "Fort Augustus" kauppa-aseman rakensi North West Company ja vain muutamaa kuukautta myöhemmin valmistui Hudson's Bay Companyn "Edmonton House". Vuonna 1821 yhtiöiden yhdistyttyä toiminnot keskitettiin ja uudeksi nimeksi valittiin Fort Edmonton. Alueen asukasluku kasvoi voimakkaasti 1800-luvun loppupuolelta 1900-luvun alkupuolelle siirtolaisten saapuessa Kanadan itäosista ja Yhdysvalloista.

Kunnassa ei ole kaupunkeja ja suurin taajama Sherwood Park päätti säilyttää pikkukaupungin (hamlet) aseman palvellakseen paremmin taajaman ja maaseudun tarpeita.

## Lähteet

## Aiheesta muualla
Pohjois-Amerikan lumipyry 2009

**Pohjois-Amerikan lumipyry** oli vuoden 2009 joulukuussa Meksikonlahden ohi kulkenut suuri lumipyry, jonka yhteydessä lunta tuli useisiin Yhdysvaltojen osavaltioihin 30–41 senttimetriä.

Meteorologit havaitsivat 16. joulukuuta 2009, että Meksikonlahdella oli muodostumassa voimakas matalapaine. Teksasissa satoi ennätysmääriä, ja sateen arvioitiin voimistuvan sen liikkuessa Georgian ja Floridan yli pohjoisemmaksi. Sunnuntai-iltapäivänä 20. joulukuuta matalapaine ohitti Virginian ja siirtyi Washington D.C.:n metropolialueelle.

Lumipyryssä oli sunnuntai-iltapäivään mennessä kuollut ainakin viisi ihmistä. Lisäksi kymmenet tuhannet olivat ilman sähköä. Lumipyrystä  ennustettiin pahinta sitten vuoden 1885, jolloin säätilastointi aloitettiin. 

Lunta kertyi yli 50&nbsp;cm kymmenen osavaltion jossakin osassa. Päivittäisen, joulukuun tai yhden sadetapahtuman lumenkertymäennätyksiä rikottiin monilla paikkakunnilla. Yhden päivän kertymän joulukuun ennätys syntyi Washingtonin, Baltimoren, Philadelphian, Providencen ja Bostonin havaintoasemilla. Long Islandin Uptonissa tuli 66&nbsp;cm lunta, mikä on suurin siellä koskaan yhdestä matalapaineesta kertynyt lumimäärä.

Nämä lukemat ovat poikkeuksellisia tuossa osassa Yhdysvaltoja. Tammikuussa 1997 Montaguessa satoi 77 tuumaa (154&nbsp;cm) lunta vuorokaudessa. Samassa paikassa kertyi vuoden 2002 alussa 127 tuumaa (320&nbsp;cm) lunta viikon aikana.

## Katso myös
*Talven 2009–2010 lumipyryt Pohjois-Amerikassa

## Lähteet

## Aiheesta muualla
Antti Holma (näyttelijä)

**Antti Olavi Matias Holma** (s. 6. joulukuuta 1982 Helsinki) on suomalainen näyttelijä, käsikirjoittaja, televisiojuontaja ja kirjailija.

## Elämä ja ura
Holma syntyi Helsingissä ja kasvoi Sonkajärvellä. Holma kävi Kallion ilmaisutaidon lukion, minkä jälkeen hän haki opiskelemaan Teatterikorkeakouluun. Hän valmistui teatteritaiteen maisteriksi vuonna 2008.

Teatterissa Holma on näytellyt Teatteri Takomossa ja Suomen Kansallisteatterissa. Hänet palkittiin vuoden näyttelijätulokkaana vuoden 2010 Thalia-gaalassa. Loppuvuonna 2014 hän oli näyttelijänä viihdeohjelma *[[Putous|Putouksen]]* kuudennella tuotantokaudella. Vuonna 2015 hän on juontanut ohjelmia *[[Kingi]]* sekä *[[Antti Holma Show]]*.

Teatteriin hän on kirjoittanut myös itse esittämiään monologi- ja laulutuotantoja, joista *Rakastaja* (2012) käsitteli rakkauden etsimistä ja *Johtaja* (2012) valtaa. *Rakastaja* on esitetty myös kuunnelmana Radioteatterissa.

Holman esikoisromaani *[[Järjestäjä (kirja)|Järjestäjä]]* ilmestyi syksyllä 2014, ja sen on kerrottu liittyvän *Rakastajan* ja *Johtajan* kanssa samaan trilogiaan. Romaani sai erikoismaininnan Helsingin Sanomien kirjallisuuspalkintoraadilta.

Holma esittää tammikuussa 2018 ensi-iltaan tulleessa Cheek-elokuvassa *[[Veljeni vartija (elokuva)|Veljeni vartija]]* Cheekia ja hänen kaksoisveljeään.

Holma on ollut vuodesta 2018 naimisissa harpisti Emmanuel Ceyssonin kanssa. He asuvat Los Angelesissa. 

Holma on suhtautunut kriittisesti useihin töihinsä: Vuonna 2022 ilmestyneessä haastattelussa hän ei pitänyt itseään riittävän hyvänä näyttelijänä. *Radio Sodoma* ja *Auta Antti -*sarjojen huumori ei häntä naurata, eikä hän halua jatkaa niitä. Somevaikuttajan työ oli hänestä "niljaisinta paskaa, mitä maailmassa on".

Holma opiskeli Kaliforniassa Yhdysvalloissa elokuvaohjausta.

Tammikuussa 2025 Holma palkittiin Kultainen Venla -gaalassa edellisvuoden parhaana tv-juontajana ohjelmasta *[[Haluatko miljonääriksi?]]*.

Holma ohjaa Kuopion Musiikkikeskuksessa vuoden 2028 tammikuussa ensi-iltansa saavan Giacomo Puccinin *[[La bohème]]* -oopperan.

## Filmografia
### Näyttelijänä
#### Teatteri
* *Perheenjäsen* (Teatteri Takomo)
* *Amijima* (Suomen Kansallisteatteri)
* *Kaukana paha maailma* (Suomen Kansallisteatteri)
* *Kuninkaan kädet* (Suomen Kansallisteatteri)
* *Lasinen eläintarha* (Suomen Kansallisteatteri)
* *Kaupunkiketut* (Suomen Kansallisteatteri)
* *Johtaja* (Teatteri Takomo)

#### Elokuvat

#### Televisiosarjat

#### Podcastit
* *Radio Sodoma* (2017– 2019) Yle Areena
* *Auta Antti* (2018–2019) RadioPlay
**Antti Holman oopperajuhlat* (2020) Yle Areena
**Antin Palautepalvelu* (2021–2022) PodMe
**Antin koulumatka* (2022–2025) PodMe
**Antin elokuvakerho (2024–) PodMe*
**Antin matka (2025–) PodMe*

### Kirjoittajana
**Johtaja* (2012), näytelmä, kantaesitys Teatteri Takomo
**Rakastaja* (2013), kuunnelma, Radioteatteri
**[[Järjestäjä (kirja)|Järjestäjä]]* (2014), romaani, Otava
**[[Kauheimmat runot (kirja)|Kauheimmat runot]]* (2015), runokokoelma, Otava
* *Radio Sodoma* (2017), kuunnelma, Yle
* *[[Kaikki elämästä(ni)]]* (2020), Otava

## Lähteet

## Aiheesta muualla
*Radio Sodoma Yle Areenassa
Pölynimurikauppiaat

**Pölynimurikauppiaat** on John Websterin dokumenttielokuva vuodelta 1993. Se on dokumentti pölynimureiden ovelta-ovelle myyjistä lama-Suomessa. Kamera seuraa mukana kun myyjät käyvät kauppaamassa pölynimureita 18 eri perheen luona.

Dokumentin kolmesta päähenkilöistä Kimmo on työtön autonasentaja, joka hakeutuu myyjäksi paremman työn puutteessa. Kristiina on kunnianhimoinen huippumyyjä, jonka saavutukset palkitaan yrityksen Kultamerkillä. Heimo on puhelias pikkukylien kiertäjä Pohjois-Karjalassa.

Elokuvasta on tehty digitaalisesti restauroitu versio.

## Palkinnot
* *[[Elokuvataiteen valtionpalkinto|Valtion elokuvapalkinto]]*, 1993
* Yleisöpalkinto, *[[Nordisk Panorama]]*, 1993
* Erikoismaininta, *[[Prix Europa]]*, 1994

## Lähteet

## Aiheesta muualla
*Elokuva katsottavissa Ylen Elävässä arkistossa
Raimondas Žutautas

**Raimondas Žutautas** (s. 4. syyskuuta 1972) on liettualainen jalkapallovalmentaja ja entinen puolustava keskikenttäpelaaja. 

## Ura pelaajana

Žutautas aloitti peliuransa Neuvostoliiton romahdettua Liettuan pääsarjassa ROMAR Mažeikiaissa. Hän voitti seuran kanssa maan mestaruuden 1994. Mestaruuskauden jälkeen Žutautas siirtyi FK Banga Gargždaihin ja pelasi tämän jälkeen Liettuassa vielä kahdessa muussa seurassa, kunnes suuntasi Venäjän kentille FK Alania Vladikavkaziin 1996. Debyyttikaudellaan hän pääsi juhlimaan seuran paidassa mestaruushopeaa. 

Kolmen Alaniassa vietetyn kauden jälkeen Žutautas siirtyi Israelin pääsarjaan Maccabi Haifaan. Hän edusti seuraa neljä kautta ja juhli maan mestaruutta kahdesti. Vuonna 2003 hän siirtyi Panathinaikosiin, jossa pelasi kaksi kautta onnistumatta murtautumaan avauskokoonpanoon. Hän lopetti uransa Panathinaikosissa 2005.

Liettuan maajoukkueessa Žutautas esiintyi vuosina 1995–2004 kaikkiaan 40 A-maaottelussa. 

### Meriitit pelaajana

* Liettuan mestaruus: 1994
* Israelin mestaruus (2): 2001, 2002
* Kreikan mestaruus: 2004
* Kreikan cup: 2004

## Ura valmentajana

Helmikuussa 2010 Žutautas nimettiin Liettuan maajoukkueen uudeksi päävalmentajaksi.  37-vuotiaana hänestä tuli Liettuan nuorin maajoukkueen päävalmentaja. Hänen johdollaan maa lähtee EM2012-karsintoihin, joissa se pelaa samassa lohkossa Espanjan, Tšekin, Skotlannin ja Liechtensteinin kanssa. Liettuan karsinnat eivät kuitenkaan sujuneet järin hyvin ja se voitti vain yhden karsintaottelun. Žutautas erosi tehtävästään karsintojen päätyttyä lokakuussa 2011.  

## Lähteet
Senfi

**Senfi** on senegalilaisen Ismaila "Ismo" Sanén ja suomalaisen Outi Sanén suomalais- ja senegalilaiskulttuureja yhdistelevä yhtye, Ismaila soittaa djembeillä, lyömäsoittimilla sekä laulaa, Outi soittaa kanteleilla, lyömäsoittimilla sekä laulaa.

Senfi sai alkunsa, kun muusikot Ismaila ja Outi tapasivat Piirpauke-yhtyeessä vuonna 1999.
 

Senfi teki Pikku Kakkoselle ensimmäisen kokonaan monikulttuurisen lastenohjelman "Amin kanssa", joka kuvattiin vuonna 2001 ja on lähetetty kahteen otteeseen vuosina 2002 ja 2006, sarjasta tehtiin 12 osaa.

## Taiteellinen johto

Senfi on suunnitellut ja toiminut pääkouluttajana useissa monikulttuurisissa koulutuskokonaisuuksissa esimerkiksi 2004 - 2006 Opekon monikulttuurinen musiikkikoulutus musiikinopettajinne "Yhteinen sävel 1,2 ja 3" sekä Opekon monikulttuurinen koulutus "Elävä Afrikka" vuonna 2006. Ismaila Sané ideoi etnomusiikkifestivaalin Lempäälään nimeltä LempoFolk, jonka taiteellisina johtajina toimi Ismaila Sanén ohella Outi Sané ja Henna Leisiö.

## Palkinnot, tunnustukset ja merkittävät apurahat

* *2005 Outi Sané ja Ismaila Sané saivat Kalevala Korun Kulttuurisäätiön tunnustuspalkinnon Monikulttuurisen musiikin edistämisestä ja kehittämisestä.

* *2011 Kalevala Korun Kulttuurisäätiön apuraha lastenlevyn tekemiseen .

* ''2012 EOAW tunnustuspalkinto Senfille kulttuurinedistämistyöstään.  

## Levytykset

* Elävät Työt. Juho Koirasen sävellyksiä ystävien esittämänä. 5KYCD 2006. Cd.

## Lähteet

## Aiheesta muualla
* Kappale "Minun kultani kaunis on" Youtubessa
* "Senfi feat. Yamar Thiam @ Sammon taonta - Paikkari soi 2012" video Youtubessa
* Yhtyeen Facebook fanisivusto
* Yhtyeen Myspace sivusto
Richard Seaman

**Richard John Beattie ”Dick” Seaman** (4. helmikuuta 1913 Chichester, Sussex, Englanti – 25. kesäkuuta 1939 Spa-Francorchamps, Belgia) oli brittiläinen kilpa-autoilija, joka ajoi toista maailmansotaa edeltäneissä Grand Prix -kilpailuissa. Hän kilpaili muun muassa Mercedes-Benz-tallissa vuosina 1937–1939 ja voitti muun muassa Saksan Grand Prix'n 1938.

Seaman oli osallisena Saksan Grand Prix'ssa 1937 sattuneeseen kolariin, jossa saksalainen Ernst von Delius sai surmansa.

Seaman joutui sairaalaan, kun hän ajoi sateella ajettussa Belgian Grand Prix'ssa vuonna 1939 Spa-Francorchampsin radalla päin puuta. Hän sai vakavia vammoja ja kuoli sairaalassa jonkin ajan kuluttua oltuaan 26-vuotias. 

## Lähteet
Athena-Fidus

**Athena-Fidus** on Ranskan ja Italian avaruusjärjestöjen yhteinen geostationaarisen kiertoradan tietoliikennesatelliitti, joka laukaistaan 2010-luvulla.

CNES ja Thales Alenia Space-yhtiö solmivat satelliitin toteutussopimuksen 9. helmikuuta 2010. Satelliitin toteutus maksaa 275 miljoonaa euroa. Se laukaistaan Ariane 5 -raketilla tai Sojuz-raketilla Kourousta. Satelliitti toimii EHF/Ka-taajuuskaistoilla tuottaen kolmen gigabitin tiedonsiirtokapasiteetin. Se tulee palvelemaan Ranskan ja Italian siviiliturvallisuusorganisaatioita, satelliitissa on sekä italialainen että ranskalainen tietoliikennehyötykuorma. Satelliitin komentokeskus tulee Ranskaan. Järjestelmää varten rakennetaan 580 Athena-Fidus-maa-asemaa. Myös mobiileilta asemilta, mm. UAV-ilma-aluksilta, voidaan olla yhteydessä satelliittiin.
 
Satelliitti perustuu Spacebus B2-tietoliikennesatelliittiin ja painaa noin 3&nbsp;000&nbsp;kg.
 
## Lähteet
CHARMM

**CHARMM** on lyhenne sanoista Chemistry at HARvard Macromolecular Mechanics. CHARMM-ohjelmaa käytetään force fieldin etsintään molekyylidynamiikassa. CHARMM-ohjelman julkaisivat Harvardin yliopiston tutkijat, jotta molekyylien etsintä olisi helpompaa. 

## Käyttö nykyään
CHARMM -ohjelmaa käytetään hajautetun laskennan docking@home projektissa.
Fernando Meligeni

**Fernando Meligeni** (s. 12. huhtikuuta 1971 Buenos Aires, Argentiina) on brasilialainen aktiiviuransa päättänyt tennispelaaja. Parhaimmillaan hän sijoittui ATP-maailmanlistalla sijalle 25 lokakuussa 1999. Davis Cupissa Meligeni edusti Brasiliaa 29 maaottelussa vuosina 1993–2002.

Ranskan avoimissa 1999 Meligeni voitti muun muassa Patrick Rafterin ja Àlex Corretjan ja selviytyi välieriin. Välierissä hän hävisi Andri Medvedjeville lukemin 5–7, 6–3, 4–6, 6–7(6). Uransa aikana hän voitti kolme ATP-turnausta kaksinpelissä ja seitsemän nelinpelissä.

## Lähteet
* 
### Viitteet
Elna

**Elna** on pohjoismainen naisen etunimi. Se on syntynyt lyhentymänä kreikkalaisperäisestä nimestä Helena, joka tarkoittaa *loistavaa*. Elnan nimipäivä on 10. helmikuuta. Digi- ja väestötietoviraston nimipalvelun mukaan Elna-nimisiä on Suomessa ollut kirjoilla helmikuuhun 2024 mennessä 5&nbsp;814 naista ja alle 10 miestä.

## Tunnettuja Elnoja

Luettelon henkilöt ovat suomalaisia, ellei toisin mainita.

*Elna Borch (1869–1950), tanskalainen kuvanveistäjä
*Elna Gistedt (1895–1982), ruotsalainen näyttelijä
*Elna Hellman (1896–1981), näyttelijä
*Elna Kiljander (1889–1970), arkkitehti ja sisustussuunnittelija
*Elna Kopponen (1906–2000), voimistelunopettaja ja naisvoimistelun kehittäjä
*Elna Korven-Korpinen (1888-1964), näytelmäkirjailija
*Elna Nieminen (1921–2016), farmakologi ja Lääkelaboratorion professori
*Elna Pelkonen (1896–1969), kirjailija ja runoilija
*Elna Roos (1905–1982), kirjailija
*Elna Sallinen, lapsinäyttelijä
*Elna Wichmann (1877–1924), musiikkikirjailija

## Lähteet
Johan Elias Strömborg

**Johan Elias Strömborg** (11. lokakuuta 1833 Petäjävesi – 28. joulukuuta 1900 Porvoo) oli suomalainen lyseon rehtori, professori ja J. L. Runebergin elämäkerran kirjoittaja.

## Elämä
Strömborgin vanhemmat olivat kappalainen ja myöhemmin kirkkoherra Karl Gustaf Strömborg ja Juliana Gustava Schogster. Hänen veljensä Gustaf Julius Strömborg (1830–1899) oli yksi ensimmäisiä suomalaisia silmälääkäreitä. Johan Elias Strömborg oli naimisissa 1858–1882 Selma Julia Elisabeth Dunckerin (k. 1882) kanssa.
 

Strömborg pääsi ylioppilaaksi 1852 ja valmistui filosofian kandidaatiksi ja maisteriksi 1857. Strömborg toimi Porvoon lukion luonnontieteen lehtorina 1857–1872 ja lukion rehtorina 1862–1872. Hän oli Porvoon ruotsalaisen lyseon lehtorina 1872–1900 ja rehtorina 1886–1896. Strömborg oli lisäksi 1863 Porvooseen perustetun yksityisen Privata svenska fruntimmersskolan i Borgå-tyttökoulun rehtorina 1878–1900. Strömborg oli myös Porvoon kaupungin kansakouluntarkastajana 1871–1893 ja hän perusti Porvooseen ruotsalaisen kansanopiston. Porvoon kaupunginvaltuuston puheenjohtajana Strömborg oli 1883–1890. Hän sai professorin arvonimen 1896.

Strömborg muutti perheineen loppuvuodesta 1868 asumaan J. L. Runebergin ja Fredrika Runebergin naapuriin. Runebergien koti oli tullut liian suureksi lasten muutettua pois ja niinpä se remontoitiin kahdeksi eri asunnoksi joista toisen Strömborg sai. Strömborgista tuli 1880 perustetun Runebergin kotimuseon intendentti 1882 ja myöhemmin hänen tyttärensä Ida jatkoi tässä tehtävässä yli 50 vuoden ajan.

Strömborg kirjoitti 4-osaisen Runeberg-elämäkerran sekä Runebergin kotimuseota varten opaskirjan.

Strömborg sai Längmanin palkinnon 1899.

## Teoksia
* *Biografiska anteckningar om Johan Ludvig Runeberg 1 : Runebergs barna- och skolår*.  G. W. Edlund, Helsingfors 1881
* *Biografiska anteckningar om Johan Ludvig Runeberg 2 : Runebergs studenttid och första magisterår*.  G. W. Edlund, Helsingfors 1881
* *Runebergs hem i Borgå : vägledning för besökande derstäde*. Borgå 1883, 15. painos 1986 (julkaistu myös suomeksi, englanniksi, saksaksi ja ranskaksi) 
* *Biografiska anteckningar om Johan Ludvig Runeberg 3 : Runebergs vistelse vid universitetet i Helsingfors*.  G. W. Edlund, Helsingfors 1889-1890
* *Gymnasismötet i Borgå den 15 och 16 juni 1892*.  Söderström, Borgå 1893
* *Biografiska anteckningar om Johan Ludvig Runeberg 4 : Runebergs lif och verksamhet i Borgå : Förra delen*.  G. W. Edlund, Helsingfors 1896, 1897
* *Biografiska anteckningar om Johan Ludvig Runeberg 4 : Runebergs lif och verksamhet i Borgå : Senare delen*.  G. W. Edlund, Helsingfors 1898, 1901

## Suomennettua tuotantoa
* *Muistoonkirjoituksia Johan Ludvig Runebergin elämäkerrasta 1 : Runebergin lapsuus ja kouluajat*.  WSOY 1881–1883
* *Muistoonkirjoituksia Johan Ludvig Runebergin elämäkerrasta 2 : Runebergin ylioppilasaika ja ensimäinen maisterivuosi*.  WSOY 1881–1883
* *Runebergin koti Porvoossa : katsomassa käyville oppaaksi*.  Porvoo 1883, uusia painoksia 1927, 1946, 1950, 1964, 1975, 1976, 1984, 1986, 1994

## Lähteet
* 
* Wikiaineisto : Kuka kukin oli 1961

### Viitteet